કોંગ્રેસના ઉપાધ્યક્ષ રાહુલ ગાંધી શુક્રવારે ગુજરાતના પૂરગ્રસ્ત વિસ્તારોની મુલાકાત લેશે. ઉલ્લેખનીય છે કે એક તરફ જ્યાં કોંગ્રેસના 42 ધારાસભ્યો બેંગલોર ખાતે છે ત્યારે કોંગ્રેસ માટે રાહુલ ગાંધીની આ મુલાકાત મહત્વની સાબિત થશે. આજે બપોરે બે વાગ્યાની આસપાસ રાજસ્થાનના પૂરગ્રસ્ત વિસ્તારોની મુલાકાત પછી રાહુલ ગાંધીનું ધાનેરા ખાતે આગમન થશે. બનાસકાંઠાના ધાનેરા શહેરને પૂરના કારણે પારવાર મુશ્કેલી વેઠવી પડી હતી. ત્યારે તે ધાનેરામાં પૂરગ્રસ્તોની મુલાકાત લઇે માલોતરા ગામે જશે જ્યાં પણ તે પૂરગ્રસ્તો સાથે વાતચીત કરશે.